Maínalo

Maínalo () on vuori Peloponnesoksen niemimaalla Kreikassa. Sen korkeus on 1 981 metriä.

Maínalo-vuori sijaitsee Arkadian alueyksikön alueella linnuntietä noin 22 kilometriä luoteeseen Trípolin kaupungista. Se on Arkadian korkein vuori. Vuorella sijaitsee Kápsian luola. Sen rinteellä on myös hiihtokeskus. Maínalo on Natura 2000 -aluetta.

Vuori on saanut nimensä antiikin ajan Mainalos-vuoresta, joka sijaitsi kuitenkin noin 25 kilometriä etelämpänä lähellä Asean kaupunkia, ja on tunnistettu samaksi vuoreksi, joka nykyisin tunnetaan nimellä Ágios Ilías. Nimen yhdistivät nykyiseen Maínalo-vuoreen virheellisesti varhaiset eurooppalaiset matkailijat. Kreikkalaisessa mytologiassa Mainalos-vuori sai nimensä Arkadian kuningas Lykaonin pojasta Mainaloksesta.

Lähteet

Aiheesta muualla 

Arkadia
Kreikan Natura-alueet
Kreikan vuoret